Yosefu (mume wa Maria)

[thumb|right|220px|*Arusi ya Bikira Maria* ya [Perugino.]]
[thumb|right|220px|[Familia takatifu pamoja na Roho Mtakatifu walivyochorwa na Murillo, 1675-1682.]]
[thumb|right|220px|Mt. Yosefu akiwa usingizini alivyochorwa na [Gentile da Fabriano.]]

**Yosefu** (kwa Kiebrania יוֹסֵף, "Yosef"; kwa Kigiriki Ἰωσήφ), kadiri ya Injili, alikuwa mume wa Bikira Maria na baba mlishi wa Yesu Kristo ambao pamoja naye waliunda Familia takatifu .

## Maisha 
Injili ya Mathayo (13:5) inamsifu kwa uadilifu wake na kumtaja kama "*fundi*" (kwa Kigiriki téktón). Lakini inasema pia (sawa na Injili ya Luka) kuwa alitoka katika ukoo wa mfalme Daudi. Ndiye aliyetunza familia hiyo kwa kazi ya mikono yake na kumfundisha mtoto Yesu kufanya kazi za kibinadamu.

Injili na imani ya Kikristo zinasisitiza kuwa baba halisi wa Yesu alikuwa Mungu mwenyewe: Maria alimchukua mimba kwa muujiza uliosababishwa na Roho Mtakatifu.
[right|200px|thumb|Ndoto ya Mt. Yosefu, mchoro wa [Josè Luzan]]
Yosefu, kisha kujulishwa juu ya mimba hiyo, alikubali kumchukua mchumba wake nyumbani na kumtambua mwanae kuwa ni wa kwake ingawa hakuwahi kujamiiana naye. Hivyo alitunza heshima ya mama na mtoto na kuwahakikishia ulinzi katika jamii inayojali zaidi wanaume.

Miezi baadaye yeye na Maria walikwenda Bethlehemu kwa ajili ya sensa, na ndipo Yesu alipozaliwa pangoni na kulazwa horini.

Wakati huo Yosefu alishuhudia ujio wa wachungaji waliokuja kumuabudu mtoto kadiri ya tangazo la malaika waliowatokea.

Kadiri ya Torati ya Musa, siku nane baada ya mtoto kuzaliwa, Yosefu alimpa mtoto jina wakati wa kutahiriwa, na siku arubaini baadaye alimpeleka hekaluni Yerusalemu ili kumtolea Mungu kama mtoto wa kiume wa kwanza. Ndipo wazee Simeoni na Anna binti Fanueli walipotoa utabiri juu ya Yesu.

Baada ya mamajusi kuwatembelea Bethehemu, wanafamilia walikimbilia Misri ili kukwepa dhuluma ya mfalme Herode Mkuu aliyetaka kumuua mtoto kwa kuogopa atampindua baadaye.

Kisha wakarudi Nazareti (Galilaya) ambapo Yesu alikua vizuri chini ya wazee wake.

Yesu alipokuwa na umri wa miaka kumi na miwili, wote watatu walikwenda kuhiji Yerusalemu kwa Pasaka. Wakati wa kurudi, mtoto alibaki mjini akapatikana tena siku ya tatu akiwa hekaluni kati ya walimu wa sheria, akitokeza hekima yake. Alipoulizwa na Maria kuhusu mwenendo wake, mtoto alionyesha kujitambua si mwana wa Yosefu, bali wa Mungu. Hata hivyo alizidi kumheshimu na kumtii yeye kama baba pamoja na Mama Maria.

Baada ya taarifa hiyo, hakuna tena habari juu ya Yosefu, hivi kwamba wengi wanajiuliza kuhusu kifo chake na kuhisi kilikuwa kimeshatukia Yesu alipoanza utume wake.

## Heshima baada ya kifo 
Anaheshimiwa na Kanisa Katoliki, Waorthodoksi na Waorthodoksi wa Mashariki kama mtakatifu. 

Heshima hiyo ilizidi kukua hasa magharibi kadiri ulivyozingatiwa ubinadamu wa Yesu.

Hatimaye alitangazwa na Mapapa kuwa msimamizi wa Kanisa lote kwa jinsi alivyosimamizi vizuri familia takatifu na katika karne ya 20 na ya 21 jina lake limeingizwa katika sala za ekaristi zote za liturujia ya Roma.

Sikukuu yake huadhimishwa tarehe 19 Machi, mbali ya kumbukumbu yake kama mfanyakazi tarehe 1 Mei iliyoongezwa na Papa Pius XII mwaka 1955 ili kuwapa kielelezo na msimamizi wafanyakazi Wakristo wanaosherehekea siku hiyo pamoja na wenzao wa sehemu nyingi za dunia Sikukuu ya kazi  

## Picha 

File:Albrecht Dürer 029.jpg|Yosefu na Yohakimu, kadiri ya Dürer, 1504
File:Robert Campin 010.jpg|Yosefu kazini, katika altare ya Mérode, miaka ya 1420
File:Rembrandt van Rijn 195.jpg|Ndoto ya Yosefu, kadiri ya Rembrandt, 1645 hivi
File:Casamento - perugino1.jpg|Ndoa na Bikira, kadiri ya Perugino, 1448 hivi
File:Marten de vos Nativity.jpg|Kuzaliwa kwa Yesu, kadiri ya Marten de Vos 1577
File:Hans Memling 028.jpg|Ibada ya Mamajusi, kadiri ya Hans Memling, 1480 hivi
File:Presentation in the Temple. Bartolo di Fredi..jpg|Yesu kutolewa hekaluni, kadiri ya di Fredi, 1388
File:Daniele Crespi - Saint Joseph’s dream (Kunsthstorisches Museum Wien).jpg|Ndoto ya kukimbilia Misri, kadiri ya Daniele Crespi, 1625 hivi
File:Flight into Egypt - Capella dei Scrovegni - Padua 2016.jpg|Kukimbilia Misri, kadiri ya Giotto, karne ya 14
File:Enkhuisen Book of Hours (folio 39v) excerpt.jpg|Kupatikana hekaluni, Breviari ya karne ya 15
File:Vitrail Florac 010609 02 Mort de Joseph.jpg|Kifo cha Yosefu, St. Martin's at Florac
File:Coronación_de_San_José_Valdés_Leal.jpg|Yosefu kutiwa taji, Valdés Leal, 1670 hivi

## Katika muziki 
* Nicolas Chadeville (1696 - 176?): Joseph est bien Marié, a choral composition (1755)
* The Killers: Joseph, Better You Than Me (2007)

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 94-96
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 96-97
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 80-82
* Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 30

## Marejeo ya lugha nyingine
[thumb|right|Mt. Yosefu (Mariahilfer Kirche, [Vienna, Austria).]]
* Verett Ferguson, Michael P. McHugh, Frederick W. Norris, "Encyclopedia of early Christianity, Volume 1", article *Joseph*, p.629
* Crossan, John Dominic. *Jesus : A Revolutionary Biography*. Harpercollins: 1994. ISBN 0-06-061661-X.
* Dickson, John. *Jesus: A Short Life*, Lion Hudson plc, 2008, ISBN 0-8254-7802-2, ISBN 978-0-8254-7802-4, Google Books
* Fiensy, David A.; *Jesus the Galilean: soundings in a first century life*, Gorgias Press LLC, 2007, ISBN 1-59333-313-7, ISBN 978-1-59333-313-3, Google books 
* Catholic Encyclopedia article

## Viungo vya nje 
* Joseph. (2010). In Encyclopædia Britannica. Retrieved 7 Mei 2010, from Encyclopædia Britannica Online
* The Life of St. Joseph, Spouse of the Blessed Virgin Mary and foster-father of Our Lord Jesus Christ 
* Saint Joseph  at Patron Saints Index
* Catholic Online Saints: St. Joseph* Eastern Orthodox Tradition: The Righteous Elder Joseph The Betrothed, And His Repose 
* Holy Righteous Joseph the Betrothed Orthodox icon and synaxarion for the Sunday after Nativity
* Translation of Grimm's Legend No. 1 Saint Joseph in the Forest 
* The vocation of Saint Joseph  at Early Christians

Jamii:Waliozaliwa karne ya 1 KK
Jamii:Waliofariki karne ya 1
Jamii:Watu wa Biblia
Jamii:Manabii wa Agano Jipya
Jamii:Watakatifu wa Israeli
Jamii:Wayahudi